डाड़ी के पिकनिक स्पाॅटों में बिखरी है मनोरम छटा
लेखनीदेवी पिकनिक स्पाॅट पर गिद्दी सी-नयामोड़ सड़क और गिद्दी-नईसराय मार्ग से आया जा सकता है। इसके लिए नयामोड़ से हेसालोंग गांव आना होगा। जबकि नईसराय-मार्ग से रेलीगढ़ा कांटा के पास उतर कर बसकुदरा होते हुए हेसालोंग माइंस से लेखनी देवी तट पहुंचा सकता है। इसी तरह साधु कुटिया आने के लिए भी नईसराय मार्ग से रेलीगढ़ा कांटा के पास उतर कर मरनगढ़ा नदी के ठीक पहले बायीं ओर के रास्ते साधु कुटिया मंदिर संगम स्थल पहुंचा सकता है। वहीं गिद्दी-नयामोड़ के गिद्दी सी स्टैंड से डाड़ी होते हुए कनकी गंधौनियां गर्म पहुंचा जा सकता है।
भास्कर न्यूज| गिद्धी
नववर्षको लेकर लोग अपने पसंदीदा पिकनिक स्पाॅट का चयन करने में जुटे हैं। वे डाड़ी प्रखंड के कनकी पंचायत के कनकी गांव स्थित गंधौनियां गर्म कुंड, रेलीगढ़ा मैगजीन घर स्थित मरनगढ़ा नदी का लेखनी तट, रेेेलीगढ़ा मरनगढ़ा दामोदर नदी का संगम स्थल पर अवस्थित साधु कुटिया मंदिर, गिद्दी दामोदर स्थित दोमुहानी नदी और रेलीगढ़ा में ही फरकली में पिकनिक का मजा उठा सकते हैं।
गंधौनियां में जहां गर्मकुंड में स्नान करने के लिए लोग जुटते हैं, वहीं रेलीगढ़ा मरनगढ़ा नदी के बगल में लेखनी देवी का वास होने के कारण नववर्ष में लेखनी देवी की पूजा करने लोग आते हैं। इसी तरह साधु कुटिया के बगल में कल-कल करती मरनगढ़ा दामोदर नदी बड़े-बड़े चट्टानों से घिरे होने के कारण मनोरम छटा बिखेरती है। वहीं दूसरी ओर पेड़-पौधों बगीचों से घिरे साधु कुटिया में शांति की अनुभूति होती है, जो लोगों को अपनी ओर बरबस खींच ले आती है।
क्याहै मान्यता
रेलीगढ़ानिवासी पुरूषोत्तम सिंह बिल्ला का कहना है कि उनके बुजुर्गों की मानें तो लेखनी देवी तट की मान्यता है कि पुराने जमाने में वर्षा नहीं होने पर ग्रामीण ढोल नगाड़े के साथ पूजा स्थल पर दूध लावा के साथ पहुंचते थे। पूजा-अर्चना के बाद विशाल सांप निकलता था। सांप के दूध लावा ग्रहण करते ही वर्षा शुरू हो जाती थी। ग्रामीण लेखनी पहाड़ में भगवान शिव इंद्र देव का वास होना मानते हैं। आज भी ग्रामीण लेखनी देवी की विधिवत पूजा अर्चना करते हैं।
वहीं दूसरी ओर कनकी के देवासी महतो ने बताया कि गंधौनिया के बारे में माना जाता है कि जो लोग गर्म कुंड में स्नान कर गंधौनिया माता की पूजा अर्चना करते हैं, उनका चर्म रोग ठीक हो जाता है और मां से मांगी गई मन्नत भी पूरी होती है। जबकि गिद्दी निवासी शिव दयाल प्रसाद ने बताया कि साधु कुटिया स्थित मंदिर काफी पुराना है। इसके बारेे में यह कहा जाता है कि वहां स्थित शिवलिंग की जो पूजा अर्चना करते हैं, उनकी मान्यता पूरी होती है।
मैगजीन घर स्थित मरनगढ़ा नदी का लेखनी तट। फोटो : अजय
bho_Deva hin_Deva bho_Deva awa_Deva hin_Deva mai_Deva hin_Deva hin_Deva awa_Deva